
Sportsplan, vedtatt av årsmøte 29.02.2016, med senere endringer av 13.03.2017, 13.03.2019 og 02.03.2020
Sportsplan for Gauldal Fotballklubb 2020-2025
Denne planen har til hensikt å klargjøre mål, retningslinjer og føringer for fotballaktiviteten i klubben på en kortfattet måte. Den skal fungere som en rettesnor for alle ledere, trenere, dommere, utøvere og supportere i Gauldal Fotballklubb og som informasjon for alle andre fotballinteresserte i klubben.
Planen er ikke fullstendig på alle punkter fra starten av, men den vil være dynamisk gjennom sesongene. Planen bør evalueres og utvikles minst en gang pr år.  dynamisk.
1. VISJON OG VERDIER
Visjon:
- Norsk fotballs visjon: Fotballglede, muligheter og utfordringer for alle.
-Gauldal Fotballklubb skal gi et tilbud til alle våre medlemmer, med mål om å skape et livslangt engasjement til fotballen og klubben
- Gauldal Fotballklubb skal utvikle lagledere, dommere, trenere og spillere etter beste evne.
- Gauldal Fotballklubb skal jobbe etter en målsetting om flest mulig - lengst mulig i Gauldal FK. Vi skal ta vare på bredden samtidig som talentene gis best mulig utviklingsmuligheter.
Verdier:
Norsk fotballs verdier er: Respekt, likeverd, trivsel og glede.
Treningskultur og holdninger:
- I Gauldal Fotballklubb:
· hilser vi på hverandre og tar vare på hverandre, slik at flest mulig trives best mulig.
· skal vi alltid være preget av en god og høflig adferd
· viser vi respekt for motstanders spillere, trenere, ledere, dommere og andre besøkende.
· gjør alle alltid sitt beste både på trening og i kamp.
· representerer vi klubben på en positiv måte både på og utenfor banen.
· bruker vi sunn fornuft.
· utvikler vi gode holdninger gjennom bevisstgjøring og ansvar for egen utvikling.
Dugnadsånd:
· Gauldal Fotballklubb skal dugnadsånden være godt forankret hos alle, både blant spillere, trenere, foreldre og tillitsvalgte, fordi dette bidrar til klubbens eksistens og et godt tilbud til våre medlemmer.
· Deltakelse på disse dugnadene er forpliktende for foresatte og medlemmer for at fotball skal være et tilbud for alle.
2. MÅL
Mål Gauldal Fotballklubb:
Gauldal Fotballklubb skal utvikle seg som fotballklubb ved å:
· Bestemme klubbens retning ut fra vanlige, demokratiske prosesser
· Ha kompetente og engasjerte trenere og dommere.
· Tilrettelegge for trenerkurs og dommerkurs.
· Gjennomføre faste trenermøter, trenerforum og dommerforum.
· Ha en felles målsetting hos trenerne angående spillestil, form og metodikk
· Ha et godt fungerende støtteapparat rundt hvert enkelt lag
· Ivareta spillere, trenere og dommere slik at flest mulig fortsetter i klubben
· Ha tilfredsstillende treningsfasiliteter
· Ha som mål å bruke egenproduserte spillere og kun hente de med tilhørighet i klubben. Men spillere som kommer til klubben på eget initiativ skal selvfølgelig mottas med åpne armer.
· Sørge for at klubben blir en «Kvalitetsklubb» innen 2022  2030
Mål for de forskjellige lagene.
Gauldal Fotballklubb tilrettelegger organiserte treninger for barn fra det året spilleren fyller 6 år.
Aktiviteten skal for de yngste foregå i sesongen (medio April – medio September) dvs.i sommerhalvåret. 
Det skal tilstrebes at barnefotballen de første årene primært følger egne skolekretser.
Fra det året spilleren fyller 10 år vil tilbudet utvides til en trening ukentlig utenom sesong i tillegg til vanlige treninger i sommerhalvåret. (teknikktrening kan arrangeres felles for 11 – 13 år) 
For ungdomsfotballen vil det kunne tilbys fotballtreninger hele året. Vurdering av divisjon og antall lag for aldersbestemte lag, skal gjøres i samarbeid mellom trener, spiller-/foreldregruppe og sportslig utvalg.
På seniornivå har vi en målsetning om å ha et lag på sikt i 3  4. divisjon menn, og 2  3.divisjon kvinner. 
3. Krav og konsekvenser for klubb, dommere, ledere, trenere og spillere
Gauldal Fotballklubbs visjoner og mål gir konsekvenser for hvilke krav som stilles til klubben, ledere, trenere, dommere og spillere i Gauldal Fotballklubb.
Krav til klubben:
· Gi et fotballtilbud til alle.
· Følge lover og retningslinjer gitt av NIF, NFF og andre lovgivende organ.
· Tilrettelegge for at spillere med særlige forutsetninger får gode utviklingsmuligheter
· Ha kvalifiserte trenere, ledere og dommere. 
· Rekruttere og videreutvikle trenere, oppmenn, ledere og dommere
· Jobbe aktivt med klubbutvikling - Utvikle et tett og godt samarbeid mellom de ulike lagene
· Gjennomføre trenerforum - Jobbe med tilfredsstillende treningsfasiliteter både sommer og vinter. Gjennomføre dommerforum - bidra til utvikling av dommere.
· Tilrettelegge for at alle lag i Gauldal Fotballklubb drar på cup for å skape samhørighet. 
Krav til styret:
· Legge til rette for best mulig aktivitet
· Trekke det beste ut av hver enkelt
· Organisere innsatsen i et samlet teamarbeid
· Gode styringsverktøy og arbeidsbeskrivelser gjør det lettere å ta et frivillig ansvar
· Få på plass nøkkelroller for god aktivitet
· Trenerkoordinator 
· Trenerveileder 
· Oppstartsansvarlig
· Dommerkontakt
· Jentefotballansvarlig
· Ansvarlig cup
· Anleggsansvarlig
[bookmark: _GoBack]
Krav til ledere og trenere:
· Husk at du er et forbilde for spillerne
· Vise respekt for klubbens overordnede mål og verdier
· Spillerne legger mer vekt på det du gjør enn det du sier
· Lær spillerne respekt og toleranse, både overfor hverandre og dem man møter gjennom fotballen
· Oppfordre til «Fair play»
· Gi ros og oppmuntring for å skape trivsel. Fokusere på konstruktive løsninger
· Vis oppriktig interesse for alle spillerne, og differensier på den enkelte økt/kamp
· Ta ansvar for at negativ roping/kjefting ikke skjer
· Trenere/ledere har også ansvar for spillernes oppførsel på banen
· Forholder seg til klubbens sportslige plan
· Bidra i forhold til sonens/kretsens (FUG, BDO) aktiviteter.
· Følge fotballens breddeformel:
· Trygghet + utfordringer + mestring = Trivsel og utvikling
· Breddefotballen skal være inkluderende og skape trivsel og glede
· Med tilpassede utfordringer opplever spillerne mestring – og når sine mål
· Aktiviteten skal tilrettelegges ut fra den enkeltes interesse, ferdigheter, motivasjon, behov og modning. Det skal tas hensyn til aktive utøvere innen flere idretter. 
· Være lojal mot klubbens beslutninger - “klubben er sjef”
Krav til dommere:
· Møt opp i god tid før oppdrag etter avtale med lagleder(e) og gi beskjed i god tid hvis forhindret.
· Bidra til “fair play”
· Sette seg godt inn i spillereglene og praktisere disse etter beste evne.
· Beskytte spillet
· Beskytte utøverne
· Rapportere uønskede hendelser
· Husk du representerer klubben på oppdrag.

Krav til spillere:
· Respekter dommeren, lagledere og treneres avgjørelser
· Vise respekt for klubbens overordnede mål og verdier
· Vis god folkeskikk, alltid. Banning og mobbing er ikke tillatt
· Møt presis til trening og kamp
· Meld alltid fra hvis du ikke kan komme til trener eller lagleder.
· Bruk av rusmidler i forbindelse med treninger, kamper og cup`er i regi av klubben er ikke tillatt
· Vis lojalitet til klubben og laget ditt
· Ta del i fellesoppgaver med en positiv innstilling
· Hold orden på lagets utstyr. Hjelp til å finne baller, samle vester etc. Rydd etter deg!
- Ved overtredelse og grovt brudd på fair – play kan SU (Sportslig utvalg) vurdere sanksjoner.
Krav til foreldre og foresatte:

· [bookmark: _Hlk30526824]Betale treningsavgift
· Vise respekt for klubbens overordnede mål og verdier.
· Stille på foreldremøter i regi av trener og lagleder ved innkalling
· Stille på dugnader som organiseres av klubben
· Delta i transport og kiosksalg for laget
· Skrive under på lagets påmeldingsskjema og etterkomme klubbens krav og retningslinjer til foreldre/foresatte
· Respektere klubbens og fotballforbundets «foreldrevettregler»
· Respektere at det er klubben som er «sjef»

Jentefotball

I tråd med norsk fotballs målsetninger vedr. jentefotball skal Gauldal fotballklubb bevisst satse på jentefotball gjennom å:

· Utarbeide planer for å rekruttere, utvikle og beholde flest mulig jenter i klubben.
· Gauldal Fotballklubb skal arbeide for å utdanne flere kvinnelige trenere og lagledere.
· Klubben skal bevisst profilere jenter og jenteaktivitet.
· Det skal settes av midler i budsjett til aktiviteter øremerket aktivitet for jenter.



Retningslinjer for spiller-bevegelser mellom årsklasser
(Lån av yngre spillere for deltagelse i høyere årsklasser og hospitering er to forskjellige begreper)
Overordnede målsettinger
· Spilleren settes i fokus
· Alle skal ha et aktivitetstilbud så lenge som mulig
· Alle skal primært følge sitt alderstrinn og kjønn.
· Klubben skal stille til kamp med riktig antall spillere
· Det etableres faste treningsgrupper for hver enkelt aldersklasse, samt for seniorlag. Det åpnes likevel for bevegelse av spillere mellom de ulike treningsgruppene.
Lån
Bruk av yngre spillere for å kunne stille riktig antall spillere til kamp avtales mellom trenere for det lag det gjelder og foreldre informeres. Deltagelse på et høyere alderstrinn skal være frivillig og i størst mulig grad gå på omgang blant frivillige på det laveste alderstrinn. Det må vurderes fysisk og teknisk modenhet på spilleren. Gjerne låne minst to spillere samtidig for trygghet.
Prosedyre for nærmere vurdering av tilrettelegging for spillere under 15 år (Hospitering)
Utøvere på ulike alderstrinn har ulike forutsetninger. Dette må vi ta hensyn til om vi skal sikre at barn og ungdom både trives og utvikler seg som lagspillere. Hospitering er et tilbud til utøvere og kan gå på tvers av kjønn og kan gå både opp og ned i forhold til utvikling. 
I Gauldal FK går hospitering går ut på at spilleren i en definert periode får delta på en eller flere treninger og/eller kamper med lag som har utøvere ett trinn opp eller ned. Hospitering skal alltid være et tilbud i tillegg til trening og kamp i egen gruppe, ikke istedenfor. 
Hospiteringsordningen skal ikke gå utover spilletid for mottakende lags spillere. Laget spilleren hører til på, er hovedarena for både aktivitet og utvikling. Lagets trenere bestemmer hvilke av sine utøvere som kan få hospitere og er ansvarlig for at hospiteringen ikke gir utøveren for stor treningsbelastning. Lagets trenere skal sette opp en plan for hospitering. Denne skal forelegges utøverens foreldre og godkjennes av dem før “iverksettelse”
Prosedyre for nærmere vurdering av enkeltspillere eldre enn 15 år
· Treneren for det laveste nivå tar kontakt med trenerne for de høyere aldersklasser, slik at de sammen kan vurdere aktuelle enkeltspillere.
· Den enkelte spiller vurderes ut fra ferdigheter, holdninger og mental styrke.
· Spilleren skal ut fra dette få et tilbud om hospitering på det høyeste nivået spillerens kvaliteter tilsier.
· De involverte trenerne avtaler prøvetidens varighet og opplegg.
Etter hospiteringen skal spilleren vurderes og motta et tilbud etter følgende retningslinjer:
· Det vurderes som sannsynlig at spilleren vil bli benyttet på kampene for lag på et høyere nivå enn egen aldersgruppe
- Spilleren innlemmes i spillergruppen på det høyeste nivået. Aktiviteten på det høyeste nivå prioriteres.
- Kontakten med egen aldersgruppe skal likevel søkes opprettholdt ved deltagelse på treninger og kamper. Dette skjer i stor grad etter spillerens eget ønske.
- Spesielle samlinger og turneringer av stor betydning for spillerens utvikling eller motivasjon prioriteres foran deltagelse på det høyeste nivå.
· Spilleren vurderes å være god nok til å delta på treninger for et lag på høyere nivå enn egen aldersklasse, men vurderes ikke som god nok til å spille kamper.
- Spilleren vil få tilbud om hospitering på høyeste nivå.
- Aktiviteten for spillerens egen aldersgruppe prioriteres.
· Spilleren vurderes ikke for moden nok til å fortsette på dette nivået
- Spillerens hospitering opphører
Det skal ikke herske tvil om hvilket opplegg den enkelte spiller faller inn under. Treneren for det høyeste nivået skal sikre at spilleren, treneren for spillerens aldersgruppe og spillerens foresatte er tilstrekkelig informert.


Avvik/tvister i forhold til klubbens sportsplan behandles av klubbens styre.
